ΒΙΒΛΙΟΘΗΚΗ ΦΩΤΙΟΥ

199.

Ἀνεγνώσθη βιβλίον δʹ καὶ τʹ διηγήμασι περιειλημ-

μένον. Πρὸς τὴν ἀσκητικὴν δὲ καὶ τοῦτο τὰ μάλιστα συν-

τελοῦν ἐστι πολιτείαν, τὰ αὐτά πως πραγματευόμενον

τῷ προειρημένῳ πλὴν ὅτι τῶν μεταγενεστέρων ἀνδρῶν

ἔργα τε καὶ πράξεις ἀξιοζηλώτους ἀναγράφει· καὶ γὰρ

ἐκεῖθεν τῶν μέχρι τῆς Ἡρακλείου ἀρχῆς καὶ ἐπὶ πλέον

διαπρεψάντων ἀρεταῖς ἐπέρχεται τοὺς βίους.

Λειμῶνα δὲ καλεῖσθαι δίδωσιν ὁ συνταξάμενος ὄνομα τὸ βιβλίον·

τινὲς δὲ αὐτὸ καὶ Νέον ἐπονομάζουσι Παραδείσιον. Ὁ δὲ

συντεταχώς, <Ἰωάννης> μὲν αὐτῷ ὄνομα, ἐξ ἐπι-

κλήσεως δὲ ἐλέγετο ὁ τοῦ Μόσχου· ὃς ἀπετά-

ξατο μὲν ἐν τῇ τοῦ ἁγίου Θεοδοσίου μονῇ, εἶτα συνδιέ-

τριψε τοῖς τε κατὰ τὸν Ἰορδάνην ἀνὰ τὴν ἔρημον ἀσκου-

μένοις καὶ τοῖς ἐν τῇ νέᾳ λαύρᾳ τοῦ μεγάλου Σάβα δια-

θλοῦσιν. Ἐντεῦθεν δὲ τά τε τῆς Ἀντιοχείας κλίματα καὶ

τὴν Ἀλεξάνδρου καὶ τὴν περὶ αὐτὴν ἔρημον καὶ μέχρι

Ὀάσεως ἐπελθών, καὶ πολλῶν καὶ μεγάλων ἀνδρῶν

ἀριστείας συναγηοχὼς τοῦτο μὲν ὄψει τοῦτο δὲ καὶ νεα-

ζούσῃ ἀκοῇ, διὰ τὴν αὐτὴν δ' αἰτίαν καὶ νήσους ἱστορησά-

μενος ἐν τῷ πρὸς τὴν Ῥώμην διάπλῳ, ἐκεῖσέ τε τὰ παρα-

πλήσια διερευνησάμενος καὶ μαθών, τὸ παρὸν σύν-

ταγμα γράφει, καὶ προσφωνεῖ Σωφρονίῳ ἢ Σωφρονᾷ

τῷ οἰκείῳ μαθητῇ καὶ ἐγχειρίζει, αὐτὸ τούτῳ τὴν τοῦ

βίου μέλλουσαν ἐφίστασθαι πρὸς τὰ ἀμείνονα προτεθεα-

μένος μεταβολήν.

           Ἡ δὲ τοῦ λόγου ἑρμηνεία εἰς τὸ τα-

πεινότερον τοῦ προτέρου καὶ ἀμαθέστερον ἀποκλίνει. Καὶ

τὰ διηγήματα δὲ οὐχὶ τὸν ἴσον ἀριθμὸν ἐν πᾶσιν εὑ-

ρήσεις τοῖς βιβλίοις διασεσωσμένα, ἀλλ' ἔν τισι καὶ

εἰς βʹ καὶ μʹ καὶ τʹ διηπλωμένα, τοῦτο μὲν ἐνίων κε-

φαλαίων ἐπιδιαιρέσει τοῦ ἀριθμοῦ συναυξομένου, τοῦτο

δὲ καὶ διηγημάτων ἔστιν ὧν παρενθήκῃ. Πλὴν ἐξ ἁπάν-

των τὸ χρήσιμον ὁ συνετὸς καὶ θεοφιλὴς ἀνὴρ δρε-

πόμενος οὐκ ἂν τῶν συντεταγμένων κόρον καταγνοίη.